James Stewart

James Maitland "Jimmy" Stewart (20. toukokuuta 1908 Indiana, Pennsylvania – 2. heinäkuuta 1997 Los Angeles, Kalifornia) oli yhdysvaltalainen Oscar-palkittu näyttelijä. == Ura == Stewart aloitti elokuvauransa 1930-luvulla. Hän esiintyi useissa Frank Capran elokuvissa, muun muassa Herra Smith lähtee Washingtoniin (1938) ja Ihmeellinen on elämä (1946), josta on tullut osa anglosaksista jouluperinnettä. Elokuvasta Skandaalihäät (1940) Stewart sai Oscar-palkinnon. Stewartin uran katkaisi toinen maailmansota. Hän haki Yhdysvaltain maavoimien lentojoukkoihin, joiden palvelukseen hän pääsi maaliskuussa 1941. Yhdysvaltain liityttyä mukaan toiseen maailmansotaan hän lensi B-17 Flying Fortress- ja B-24 Liberator -pommikoneita osana 8. ilmavoimia 20 taistelulennolla. Myöhemmin hän näytteli useissa ilmailuaiheisissa elokuvissa. Hän yleni lopulta prikaatikenraalin arvoon ilmavoimien reservissä ennen kuin jäi eläkkeelle siitä vuonna 1968. Hän oli Alfred Hitchcockin luottonäyttelijä ja esiintyi neljässä ohjaajan elokuvassa: Köysi (1948), Takaikkuna (1954), Mies joka tiesi liikaa (1956) ja Vertigo (1958). Hän teki muitakin jännityselokuvia ja lännenfilmejä kuten Mies joka ampui Liberty Valancen (1962). Stewart esiintyi aktiivisesti radiossa koko uransa ajan. Vuosina 1953–1954 hänellä oli myös oma lännensarjansa The Six Shooter.otrsite.com:The Six Shooter jaksoluettelo Stewartille myönnettiin Yhdysvaltain elokuvainstituutin elämäntyöpalkinto vuonna 1980 ja hänet palkittiin Kunnia-Oscarilla 1985. Vuonna 1999 American Film Institute valitsi Stewartin vuosisadan kolmanneksi merkittävimmäksi miesnäyttelijäksi. Hän on saanut elokuvaurastaan tähden Hollywood Walk of Famelle ja hänen käden- ja jalanjälkensä on ikuistettu Grauman's Chinese Theatren edustalla olevaan betonilaattaan vuonna 1948 tapahtuneessa seremoniassa. James Stewart oli näyttelijänä ja ihmisenä erittäin pidetty; Markku Tuuli totesi eräässä arvostelussaan, että Stewartia katseli elokuvassa mielellään, vaikka tämä olisi vain istuskellut ongella ilman ensimmäistäkään repliikkiä. == Yksityiselämä == Politiikassa Stewart kuului republikaanisen puolueen tukijoihinPolitical Donations ja kampanjoi aktiivisesti Richard Nixonin ja Ronald Reaganin puolesta. Hän tuki myös vahvasti kommunismin vastaista liikettä ja huhujen mukaan hän toimi vakoojana J. Edgar Hooverille kommunismin vastaisessa toiminnassa.The Celebrity Blog Hänellä ei kuitenkaan koskaan ollut kiinnostusta luoda omaa poliittista uraansa, vaikka häntä kannustettiin useasti pyrkimään senaattoriksi Kalifornian osavaltiosta. Vuonna 1949 Stewart meni naimisiin Gloria Hatrick McLeanin kanssa. Avioliitto kesti vaimon syövästä johtuneeseen kuolemaan asti 1994. Vuonna 1951 he saivat kaksostyttäret Judyn ja Kellyn. Stewart myös adoptoi vaimonsa aiemmassa avioliitossaan saamat kaksi poikaa. James Stewart kuoli sydänvaivoihin 89-vuotiaana. Hän sairasti myös Alzheimerin tautia. == Valikoitu filmografia == * Vaimo ja sihteeri (Wife vs. Secretary, 1936) * Nykyaikainen Pompadour (The Gorgeous Hussy, 1936) * Tanssijattareksi syntynyt (Born to Dance, 1936) * Pettävän varjon seuraaja (After the Thin Man, 1936) * Mestarisalapoliisi (Seventh Heaven, 1937) * Viimeinen kansan vihollinen (The Last Gangster, 1937) * Me merikadetit (Navy Blue and Gold, 1937) * Ennen sisällissotaa (Of Human Hearts, 1938) * Hänen salainen vaimonsa (Vivacious Lady, 1938) * Hyvästi, enkelini (The Shopworn Angel, 1938) * Komedia meistä ihmisistä (You Can't Take It with You, 1938) * Kuin luodut toisilleen (Made for Each Other, 1939) * Karnevaali (The Ice Follies of 1939, 1939) * Vannon silmieni kautta (It's a Wonderful World, 1939) * Mr. Smith lähtee Washingtoniin (Mr. Smith Goes to Washington, 1939) * Ei mikään enkeli (Destry Rides Again, 1939) * Kauppa kulman takana (The Shop Around the Corner, 1940) * Näin se alkoi (The Mortal Storm, 1940) * Aiotteko kosia? (No Time for Comedy, 1940) * Skandaalihäät (The Philadelphia Story, 1940) * Aviomies käteisellä (Come Live with Me, 1941) * Kultainen hetki (Pot o' Gold, 1941) * Revyytyttö (Ziegfeld Girl, 1941) * Ihmeellinen on elämä (It's a Wonderful Life, 1946) * Lumottu kaupunki (Magic Town, 1947) * Soittakaa Northside 777 (Call Northside 777, 1948) * Meidän iloinen joukkomme (On Our Merry Way, 1948) * Köysi (Rope, 1948) * Kuudesti kihloissa (You Gotta Stay Happy, 1948) * Miehen voitto (The Stratton Story, 1949) * Malaya (Malaya, 1949) * Winchester '73 – kohtalon ase (Winchester '73, 1950) * Katkaistu nuoli (Broken Arrow, 1950) * Ystäväni Harvey (Harvey, 1950) * Isä uhmaiässä (The Jackpot, 1950) * Paluutie katkaistu (No Highway, 1951) * Suuri maailmansirkus (The Greatest Show on Earth, 1952) * Maa vuorten takana (Bend of the River, 1952) * Kahleita voimakkaampi (Carbine Williams, 1952) * Teräskannus (The Naked Spur, 1953) * Vihan lahti (Thunder Bay, 1953) * The Glenn Miller Story, 1954 * Takaikkuna (Rear Window, 1954) * Seikkailijoitten luvattu maa (The Far Country, 1954) * Ilmojen kiitäjät (Strategic Air Command, 1955) * Muukalainen Laramiesta (The Man from Laramie, 1955) * Mies joka tiesi liikaa (The Man Who Knew Too Much, 1956) * Yksinäinen kotka (The Spirit of St. Louis, 1957) * Kaksintaistelu vuorilla (Night Passage, 1957) * Vertigo – punainen kyynel (Vertigo, 1958) * Hurmaava noita (Bell Book and Candle, 1958) * Erään murhan anatomia (Anatomy of a Murder, 1959) * Valtiollinen poliisi iskee (The FBI Story, 1959) * Vuoristotie (The Mountain Road, 1960) * He ratsastivat yhdessä (Two Rode Together, 1961) * Mies joka ampui Liberty Valancen (The Man Who Shot Liberty Valance, 1962) * Mr. Hobbs lähtee lomalle (Mr. Hobbs Takes a Vacation, 1962) * Näin valloitettiin Villi Länsi (How the West Was Won, 1962) * Villikkotyttäreni (Take Her, She's Mine, 1963) * Cheyenne (Cheyenne Autumn, 1964) * Rakas Brigitte (Dear Brigitte, 1965) * Kunnian laakso (Shenandoah, 1965) * Aavikkolento (The Flight of the Phoenix, 1965) * Rancho River (The Rare Breed, 1966) * Firecreek (Firecreek, 1968) * Bandolero! (Bandolero!, 1968) * Kovien miesten kerho (The Cheyenne Social Club, 1970) * Pako helvetistä (Fools' Parade, 1971) * Revolverimies (The Shootist, 1976) * Kaappaus Bermudan kolmiossa (Airport '77, 1977) * Syvä uni (The Big Sleep, 1978) * Lassien taikaa (The Magic of Lassie, 1978) * Vihreä tasanko (Afurika monogatari, 1980) == Lähteet == == Aiheesta muualla == * * * James Stewart NNDB:ssä Luokka:Yhdysvaltalaiset elokuvanäyttelijät Luokka:Yhdysvaltalaiset teatterinäyttelijät Luokka:Yhdysvaltalaiset radionäyttelijät Luokka:Hollywood Walk of Fame Luokka:Golden Globe -palkinnon saajat Luokka:Oscar-palkinnon saajat Luokka:Presidential Medal of Freedom Luokka:Parhaan miespääosan Oscar-palkinnon saajat Luokka:SAG-palkinnon saajat Luokka:Yhdysvaltain ilmavoimien kenraalit Luokka:Vuonna 1908 syntyneet Luokka:Vuonna 1997 kuolleet Luokka:Seulonnan keskeiset artikkelit